ונסה ונג'י מטאו

ונסה ונג'י מטאו (באנגלית: Vanessa Vanjie Mateo), הידועה גם בשם מיס ונג'י (באנגלית: Miss Vanjie) הוא שם הבמה של חוזה קנסל (באנגלית: José Cancel), מלכת דראג אמריקאית, אשר מוכרת בעיקר בזכות השתתפותה בעונה העשירית של המרוץ לדראג של רו פול, בה הודחה ראשונה, וכן בעונה ה-11 של התוכנית, בה הגיעה למקום החמישי. קנסל, שמוצאו פוארטו ריקני, החל לעסוק בדראג לאחר שאלקסיס מטאו, מלכת דראג שהשתתפה גם היא במרוץ לדראג של רו פול (בעונה השלישית ובעונה הראשונה ובעונה החמישית של המרוץ לדראג: אולסטארס) שכרה את שירותיו כרקדן גיבוי. אלקסיס היא אם הדראג של ונסה. ונסה ונג'י מטאו הייתה אחת מ-14 המתחרות בעונה העשירית של המרוץ הדראג של רו פול שהחלה ב-22 במרץ 2018. מטאו הודחה בפרק הראשון לאחר שהתחרתה בליפ סינק לשירה של כריסטינה אגילרה, שהייתה שופטת אורחת בפרק זה, "Ain't No Other Man" מול קלורי קרבדשיאן ויליאמס. לאחר הדחתה מן התוכנית, פסעה מטאו אחורנית אל מאחורי הקלעים, נפרדת לשלום בכך שהיא אומרת את שמה "מיס ונג'י" שלוש פעמים ברציפות ("Miss Vanjie... Miss Vanjie... Miss... Vanjie"). אמירה זו הפכה לאחר הדחתה לסנסציה ברחבי הרשתות החברתיות ושימשה ליצירת סרטונים הומוריסטיים, גיפים ובדיחות רבות שהופיעו באפליקציות שונות ובתוכניות טלוויזיה. בעקבות הפופולריות של מטאו ברחבי הרשתות החברתיות היא הוכרזה ב-24 בינואר 2019 כאחת מ-15 המתחרות בעונה ה-11 של המרוץ לדראג של רו פול. בעונה זו הייתה מטאו בתחתית שלוש פעמים, בפרקים 9, 10 ו-12. היא ניצחה בשני הליפ סינקים, אבל הודחה בליפ סינק השלישי נגד בן זוגה באותה התקופה, ברוק ליין הייטס. מטאו הגיעה למקום ה-5 בתחרות.באפריל 2024 הוכרז כי תשתתף בעונה התשיעית של המרוץ לדראג: אולסטארס. מטאו הוציאה לאור את הסינגל הראשון שלה "אני ונג'י" (באנגלית: "I'm Vanjie") ב-21 ביוני 2018. ב-14 במרץ 2019 השתתפה מטאו בקליפ לשירה של הראפרית איגי אזליה "Sally Walker", ובקליפ נוסף לשירה של אזליה "Started" יחד עם מלכת הדראג טריקסי מאטל. מדיה וקבצים בנושא ונסה ונג'י מטאו בוויקישיתוף אתר האינטרנט הרשמי של ונסה ונג'י מטאו ונסה ונג'י מטאו, ברשת החברתית פייסבוק ונסה ונג'י מטאו, ברשת החברתית אקס (טוויטר) ונסה ונג'י מטאו, ברשת החברתית אינסטגרם ונסה ונג'י מטאו, ברשת החברתית טיקטוק Drag Race star Miss Vanjie wants you to stop saying 'Vanjie' during sex, Metro, ‏2018-08-24 (באנגלית) How Vanessa Vanjie Mateo's Drag Mom Came To Her Rescue After That 'RuPaul' Elimination, Bustle (באנגלית) 'RuPaul's Drag Race:' Vanessa Vanjie Mateo Talks Meeting Christina Aguilera, Her Favorite Local Queen & More, Billboard 'RuPaul’s Drag Race' Season 10 is Premiering a Week After 'All Stars', www.out.com, ‏2018-02-16 (באנגלית) Paul Sheehan, Paul Sheehan, ‘RuPaul’s Drag Race’ 10 episode 1 elimination interview: Vanessa Vanjie Mateo dishes ’10s Across the Board’ [WATCH], GoldDerby, ‏2018-03-28 (באנגלית) 'RuPaul's Drag Race:' The Very Best of the 'Miss Vanjie' Memes, Billboard Meet the Queens of "RuPaul's Drag Race" Season 11 | NewNowNext, www.newnownext.com 'RuPaul's Drag Race' Power Ranking Season 11: Episode 10, Billboard Andy Swift, Andy Swift, RuPaul's Drag Race Recap: Which Queen Disappeared Like Magic?, TVLine, ‏2019-05-03 (באנגלית) Lip-Sync Herstory: 5 Things You Didn't Know About Fantasia's 'Hood Boy', Billboard Paul Sheehan, Paul Sheehan, ‘RuPaul’s Drag Race’: Was the right queen eliminated in episode 9 ‘L.A.D.P.’? [POLL], GoldDerby, ‏2019-04-26 (באנגלית) Paul Sheehan, Paul Sheehan, ‘RuPaul’s Drag Race’: Was the right queen eliminated in episode 12 ‘Queens Everywhere’? [POLL], GoldDerby, ‏2019-05-17 (באנגלית) RuPaul’s Drag Race review: Canada vs. Vanjie, Culturess, ‏2019-05-17 (באנגלית) http://#, ‘RuPaul’s Drag Race’ Season 11: Who Deserves to Win the Most?, Instinct Magazine, ‏2019-05-17 (באנגלית) I'm Vanjie - Single by Vanessa Vanjie Mateo (בAustralian English), נבדק ב-2019-10-22 Iggy Azalea - Sally Walker (Official Music Video), נבדק ב-2019-10-22 Watch: Iggy Azalea recruits Trixie Mattel and Vanessa Vanjie Mateo for 'Started' music video, Washington Blade: Gay News, Politics, LGBT Rights, ‏2019-05-06 (באנגלית) Miss Vanjie, Trixie Mattel Are Femme Fatales in Iggy Azalea‘s “Started” Video | NewNowNext, www.newnownext.com Iggy Azalea & Trixie Mattel Kill Their Sugar Daddies in New Video, www.pride.com, ‏2019-05-03 (באנגלית)